На основу одредбе члана 46. Закона о локалној самоуправи ( „Службени гласник РС“ бр.129/2007, 83/2014-др.закон, 101/2006-др.закон и 47/2018), члана 3. и члана 22. став 3. Одлуке о Општинском већу општине Гаџин Хан („Службени лист града Ниша“ бр.83/2008 и 79/2017 и 79/2017) и Закључка Владе СП 05 бр. 00-95/2020 од 15. марта 2020. године, Општинско веће општине Гаџин Хан, на 37. (тридесетседмој) седници, одржаној дана 30. марта 2020. године, доноси

**З А К Љ У Ч А К**

**1-**Налаже се Служби за буџет, финансије и потреску администрацију да привремено обустави извршење појединих расхода и издатака свим корисницима средставабуџета општине Гаџин Хан.

**2-**Од привременеобуставе извршења из тачке 1. Овог Закључка изузимају се:

-Категорија 41-Расходи за запослене;

- група конта 421-стални трошкови

-група конта 424-специјализоване услуге (само за медицинске услуге ),

-група конта 426-материјал само за медицински и лабараториски материјал)

-категорија 44-отплата камата и пратећи трошкови задужења

-категорија 47-социјално осигурање и социјална заштита;

-Категорија 48-остали расходи (само дотација Црвеном крсту и политичким странкама, као и новчане казне и пенали по решењу судова);

-класа 6-издаци за отплату главнице и набавку финансијске имовине;

-група конта 463-тансфери осталим нивоима власти (у оквиру горе поменутих расхода);

-група конта 464-дотације организацијама за обавезно социјално осигурање (у оквиру горе поменутих расхода);

3-Налаже се корисницима средстава буџета општине Гаџин Хан да не преузимају обавезе за расходе и издатке , коју нису изузети од привремене обуставе извршења, као и предузму мере и радње за одлагање измиривања већ предузетих обавеза .

Наиме уколико су обавезе већ преузете по основу закључених уговора, предузети мере и радње за продужење рокова измиривања обавеза путем закључивања анекса уговора са добављачима-пружаоцима услуга-извођачима радова.

4-Изузетно од тачке 3. корисници средстава општине Гаџин Хан могу преузети обавезе за расходе и издатке који нису изузети од привремене обуставе извршења уз сагласност општине Гаџин Хан;

5-Препоручује се корисницима буџета општине Гаџин Хан да донесу своје акте о привременој обустави извршења појединих расхода и издатака;

6-Овај Закључак ради реализације доставити Служби за буџета и пореску администрацију општинске управе општине Гаџин Хан као и корисницима буџета општине Гаџин Хан.

**ОПШТИНСКО ВЕЋЕ ОПШТИНЕ ГАЏИН ХАН**

III број: 06-400-155/20

У Гаџином Хану, дана 30. март 2020. год.

**ПРЕДСЕДНИК** **ОПШТИНСКОГ ВЕЋА**

Марија Цветковић